
**Raspored učenika po ispitnim prostorijama objavljuje se na dan ispita,  60 minuta prije početka ispita na oglasnoj ploči i na vratima ispitne prostorije.**



**Prostorije u kojima se polažu ispiti pregledavaju se i uređuju po pravilima koja propisuje Pravilnik   
 o polaganju ispita državne mature.**

* **učenici se pred ispitnom prostorijom trebaju okupiti najkasnije 30 minuta prije početka ispita,**
* **ako učenik na ispit zakasni manje od 30 minuta, može pristupiti polaganju ispita, ali se vrijeme polaganja ne produljuje,**
* **na ispitu ili dijelu ispita koji uključuje slušanje zvučnih zapisa, kašnjenje nije dozvoljeno,**
* **ukoliko iz opravdanih razloga učenik na ispit zakasni više od 30 minuta, ne može pristupiti ispitu, polaganje ispita će mu biti omogućeno u sljedećem ispitnom roku,**
* **učenici sa sobom na ispit trebaju ponijeti osobni dokument s fotografijom, radi identifikacije ,koji treba staviti na rub stola,**
* **učenici smiju na ispitu imati samo pomagala propisana ispitnim katalogom,**



* **u ispitnu se prostoriju ne smiju unositi mobilni uređaji, kao ni drugi prijenosni elektronički komunikacijski uređaji(isključen odlažu na za to predviđeno mjesto),**
* **učenik u ispitnu prostoriju smije unijeti plastičnu bocu s vodom,**
* **za vrijeme ispita u prostoriji su dežurna dva nastavnika,**
* **tijekom ispita, ispitnu prostoriju, smije napustiti samo jedan učenik, radi odlaska do sanitarnih prostorija , uz dopuštenje i pratnju dežurnoga nastavnika,**
* **prvih 30 minuta nakon početka ispita i 15 minuta prije kraja ispita niti jedan učenik ne smije napustiti prostoriju,**
* **učenik može predati ispitne materijale prije isteka vremena, te napustiti ispitnu prostoriju,**
* **vrijeme predaje ispitnih materijala svakog učenika upisuje se u zapisnik,**
* **Za vrijeme pisanja ispita koji se sastoje od dvaju dijelova, učeniku se ne dozvoljava izlazak iz ispitne prostorije do vremena predviđenoga za stanku, ako je pisanje ispita završio prije vremena određenog za završetak prvoga dijela ispita,**
* **Učenici koji su završili ispit ranije, a poslije vremena dozvoljenog za izlazak iz ispitne prostorije ne smiju ometati druge učenike. Na rub stola odlažu ispitne materijale i dizanjem ruke pozivaju dežurnoga nastavnika,**
* **Kada istekne vrijeme određeno za ispit, dežurni nastavnik izvješćuje učenike da je isteklo vrijeme pisanja, da odlože pomagala i olovke, odlože ispitne materijale na rub stola te ostanu na svom mjestu,**
* **Učenici ostaju sjediti na svojim mjestima dok dežurni nastavnici ne provjere i prikupe sav ispitni materijal,**
* **Dežurni nastavnici skupljaju materijale na završetku pisanja te provjeravaju jesu li učenici vratili sve dobivene materijale i je li to izvršeno prema uputama. Utvrdi li dežurni nastavnik nedostatke, pokušava ih otkloniti, unosi ih u zapisnik i tek nakon toga dopušta učenicima izlazak iz ispitne prostorije.**

**(1) Prekršaji pristupnika na ispitu jesu:**

* **1. nepridržavanje uputa dežurnoga nastavnika,**
* **2. upisivanje neprimjerenih znakova ili neprimjerenih sadržaja u ispitni test,**
* **3. nepridržavanje uputa o uporabi propisanoga pribora,**
* **4. osvrtanje, razgovaranje, odnosno sporazumijevanje,**
* **5. ometanje tijeka ispita,**
* **6. prepisivanje ili dopuštanje prepisivanja,**
* **7. posjedovanje ili korištenje nedopuštenih pomagala,**
* **8. predavanje uratka drugoga pristupnika,**
* **9. nedozvoljeno posjedovanje ispitnih materijala,**
* **10. zamjena identiteta pristupnika.**

**(2) Mjere koje se izriču u slučajevima utvrđenoga prekršaja jesu:**

* **a) opomena - kao upozorenje kod prvoga primijećenoga prekršaja od točke 1. do 6. stavka 1.ovoga članka**
* **b) prekid dijela ispita ili ispita kod ponovljenoga prekršaja od točke 1. do 6. i prvoga primijećenoga prekršaja iz točaka 7. i 8. stavka 1. ovoga članka.**
* **c) poništavanje svih položenih ispita – u slučaju točaka 9. i 10. stavka 1. ovoga članka.**

**(3) Mjeru poništenja svih položenih ispita državne mature izriče ravnatelj Centra.**

* **(1) Opomenu izriče voditelj ispitne prostorije te istu zapisuje u zapisnik o tijeku ispita.**
* **(2) U slučaju utvrđenoga prekršaja za koji se izriče mjera prekida ispita ili dijela ispita,voditelj ispitne prostorije odmah obavještava predsjednika ispitnoga povjerenstva koje utvrđuje stvarno stanje i odmah donosi konačnu odluku.**
* **(3) Voditelj ispitne prostorije postupa sukladno odluci ispitnoga povjerenstva.**
* **(4) Kada se izrekne mjera prekida ispita ili dijela ispita, pristupnik je dužan napustiti prostoriju u kojoj se odvija ispit tako da ne ometa provođenje ispita.**
* **(5) U slučaju prekida ispita, pristupniku se dio ispita ili ispit poništava i dodjeljuje se nula bodova.**
* **(6) Ispitno povjerenstvo o svim mjerama protiv prekršitelja obavještava Centar.**